b"\n_START_ARTICLE_\nDisc virtual\n_START_PARAGRAPH_\nUn disc dur virtual \xc3\xa9s una soluci\xc3\xb3 a l'emmagatzemament de dades que emula un disc dur d'ordinador i que permet accedir-hi des de qualsevol lloc gr\xc3\xa0cies a la connexi\xc3\xb3 a Internet.\n_START_SECTION_\nDescripci\xc3\xb3\n_START_PARAGRAPH_\nEl disc virtual (respecte a ordinadors) \xc3\xa9s un disc amb algunes caracter\xc3\xadstiques d'unitat de disc dur, tot i que, m\xc3\xa9s concretament, \xc3\xa9s l'emulaci\xc3\xb3 d'un disc dur. S'ha d'accedir a trav\xc3\xa9s d'Internet o d'una xarxa d'ordinadors, connectant-se a un servidor on hi ha una mem\xc3\xb2ria determinada reservada perqu\xc3\xa8 cada usuari emmagatzemi els arxius que vulgui._NEWLINE_\xc3\x89s una idea semblant a la de hosting que utilitzen els webmasters per emmagatzemar les seves webs per\xc3\xb2, en el cas dels discs durs, aquests estan m\xc3\xa9s orientats als consumidors i/o clients que utilitzen Internet, ja sigui per raons d'oci o de feina. A m\xc3\xa9s, t\xc3\xa9 una interf\xc3\xadcie molt m\xc3\xa9s semblant a la que tenen els discs durs dels sistemes operatius i tenen moltes m\xc3\xa9s opcions orientades al seu \xc3\xbas d'emmagatzemament._NEWLINE_Apareix com a una unitat de disc m\xc3\xa9s al nostre ordinador, podent moure, copiar i eliminar fitxers i carpetes entre aquesta unitat i les altres, mitjan\xc3\xa7ant la interf\xc3\xadcie habitual del sistema operatiu._NEWLINE__NEWLINE_\xc3\x89s una eina inform\xc3\xa0tica pensada per a gent que ha de compartir informaci\xc3\xb3 amb grups o persones que estan allunyades geogr\xc3\xa0ficament._NEWLINE_Tamb\xc3\xa9 serveix per a gent que vol tenir la seva informaci\xc3\xb3 m\xc3\xa9s important desada en un lloc virtual, de tal manera que hi pot accedir des de qualsevol ordinador, tel\xc3\xa8fon m\xc3\xb2bil o PDA amb connexi\xc3\xb3 a Internet. A l'hora d'utilitzar els arxius no \xc3\xa9s necessari estar connectat a Internet, ja que es pot descarregar l'arxiu i tornar-lo a carregar un cop editat._NEWLINE_S'utilitza tamb\xc3\xa9 per prevenir problemes inform\xc3\xa0tics, ja que permet tenir la informaci\xc3\xb3 guardada externament a l'ordinador, en un servidor especialment dedicat a aix\xc3\xb2. A m\xc3\xa9s, es pot utilitzar com a sistema de backup._NEWLINE_Un altre \xc3\xbas que s'ha est\xc3\xa8s molt \xc3\xa9s per compartir arxius. Com passa sovint, un aven\xc3\xa7 tecnol\xc3\xb2gic t\xc3\xa9 bones aportacions i dolentes. En el cas de les unitats virtuals utilitzades per compartir arxius, han ajudat a temes com la pirateria. Un individu puja m\xc3\xbasica, per exemple, al disc dur virtual comunitari i la gent se la baixa.\n_START_SECTION_\nEvoluci\xc3\xb3\n_START_PARAGRAPH_\n\xc3\x89s un servei bastant nou, encara est\xc3\xa0 en proc\xc3\xa9s d'implementar-se. Probablement ser\xc3\xa0 el substitut de l'actual mem\xc3\xb2ria USB._NEWLINE_Primer van sorgir servidors web on la gent penjava l'arxiu desitjat i n'obtenia un link que permetia descarregar l'arxiu. Alguns exemples d'aquests serveis s\xc3\xb3n ImageShack, Megaupload, MediaFire o Rapidshare._NEWLINE_M\xc3\xa9s recentment han sorgit iniciatives de servidors de correus com Google amb el seu servei Gmail o Windows amb el seu servei Windows Live, que donen a l'usuari un espai d'unitat virtual per al seu \xc3\xbas personal._NEWLINE_Si evoluciona com ho fa la tecnologia, d'aqu\xc3\xad a uns anys ser\xc3\xa0 una alternativa molt interessant (i molt utilitzada) a l'emmagatzemament en CDs, DVDs, discs f\xc3\xadsics USB, etc.\n_START_SECTION_\nAltres usos\n_START_PARAGRAPH_\nUna unitat virtual es pot crear a partir de la mem\xc3\xb2ria RAM, utilitzant una part d'aquesta com a unitat d'emmagatzemament._NEWLINE_Tamb\xc3\xa9 pot ser un lector de CDs o DVDs mitjan\xc3\xa7ant un software emulador. Aquests emuladors permeten muntar un DVD o un CD directament des de la seva imatge de disc, sense que s'hagi de gravar f\xc3\xadsicament. Sovint s'utilitza per instal\xc2\xb7lar o fer funcionar jocs i programes d'ordinador, mitjan\xc3\xa7ant programes com Alcohol 120%, Daemon tools o Isobuster."